Sollers Alabuga

thumb|240px|''Sollers Atlant'' (''JAC Sunray'') 2023. gadā
***OOO Sollers Alabuga*** (*ООО «СОЛЛЕРС Алабуга»*) ir Krievijas autobūves uzņēmums. Tas ietilpst *[[Sollers]]* grupā. Uzņēmums ir dibināts 2007. gadā.

Uzņēmuma rūpnīca atrodas Tatarstānas pilsētas Jelabugas īpašajā ekonomiskajā zonā. Tur ražo *[[Aurus]]* zīmola automašīnas un vieglo komerctransportu ar zīmolu *Sollers*.

## Vēsture

### Priekšvēsture

#### Kamas traktoru rūpnīca (''KamTZ'')
1984. gadā PSRS Ministru padome pieņēma lēmumu būvēt "Kamas traktoru rūpnīcu" (*KamTZ*) pie Jelabugas. Tajā bija plānots izgatavot traktorus, bet mobilizācijas gadījumā ražošanu varētu ātri pārorientēt uz militārās bruņu tehnikas ražošanu. 1984. gada 12. oktobrī sākās rūpnīcas celtniecība. Līdz 1988. gadam bija uzbūvēti 6 rūpnīcas korpusi, termoelektrocentrāle, 90 km garš augstspiediena gāzesvads no Udmurtijas.

#### Jelabugas autobūves rūpnīca (''JelAZ'')
1988. gadā tika pieņemts lēmums profilēt jaunizveidoto rūpnīcu steidzamākām valsts vajadzībām — vieglo automašīnu ražošanai, un tā kļuva pazīstama kā "Jelabugas autobūves rūpnīca" (*JelAZ*). Tajā bija plānots gadā saražot 900 tūkstošus mazlitrāžas automašīnu ''VAZ-1111'' (''Oka''). PSRS ekonomikas sabrukuma dēļ ražošanas sākšana rūpnīcā aizkavējās, un pēc Padomju Savienības sabrukuma rūpnīca juridiski tika nodota Tatarstānas Republikai.

1990. gados galvenā *JelAZ* struktūrvienība bija Darbgaldu instrumentālā rūpnīca (*SIZ*), kas tika izveidota 1992. gadā un piegādāja savu produkciju autoražotājiem un naftas pārstrādes rūpnīcām. Uzņēmums arī kopīgi ar Francijas uzņēmumu ražoja biešu novācējus.

#### ''JelAZ — General Motors''
1995. gada 7. decembrī ASV koncerna *[[General Motors]]* Brazīlijas nodaļa un Jelabugas autobūves rūpnīca parakstīja līgumu par kopuzņēmuma izveidi, lai Krievijā montētu apvidus automašīnas *[[Chevrolet Blazer]]*. Ražošana oficiāli sākās 1996. gada decembrī. Automašīnas cena bija par augstu Krievijas tirgum, bija problēmas ar investīcijām, un 1998. gada ekonomiskā krīze samazināja pārdošanu līdz minimumam. 1999. gada pavasarī *Blazer* montāža Krievijā tika pārtraukta. Pavisam Jelabugā tika samontēti 3800 *Blazer*. Rūpnīcā vēl tika samontēti 252 *[[Opel Vectra]]* sedani. 2001. gadā *General Motors* izstājās no kopuzņēmuma, kas pēc tam pārtrauca darbību.

### ''Sollers''
[thumb|240px|''Sollers Alabuga'' rūpnīcā samontētais ''[Fiat Ducato* 2008. gadā]]
2007. gadā Krievijas autobūves koncerns *Sollers* no Jelabugas autobūves rūpnīcas nopirka bijušā *JelAZ — General Motors* cehus, lai uzsāktu *Fiat* mikroautobusu un furgonu ražošanu, un dibināja uzņēmumu *OOO Sollers Alabuga*.

==== Sadarbība ar *Fiat* ====
Tika panākta sadarbība ar Itālijas *Fiat Automobiles*, lai rūpnīcā ražotu *Fiat Ducato* komerctransportu. Pirmā automašīna no konveijera nobrauca 2008. gada 27. maijā. Rūpnīcā tika ražotas vairāk nekā 20 dažādas *Fiat Ducato* modifikācijas, tostarp skolas autobuss, ātrās palīdzības automašīna, maršruta taksometrs, speciālie transportlīdzekļi ceļu dienestiem un citi.

2011. gada februārī *Sollers* un *Fiat* paziņoja par sadarbības pārtraukšanu, un *Fiat Ducato* ražošana Krievijā tika pārtraukta.

==== Sadarbība ar *Ford* ====
2011. gadā Sollers parakstīja līgumu ar ASV uzņēmumu *Ford* par kopuzņēmuma izveidi. *Ford* kopuzņēmumam *Ford Sollers* nodeva rūpnīcu Vsevolžskā un tās izplatīšanas tīklu, *Sollers* kopuzņēmumā ieguldīja savas divas ražotnes *Sollers Alabuga* un *Sollers-Naberežnie Čeļni*. Vēlāk kopuzņēmums izveidoja savu dzinēju rūpnīcu.

*Ford* automašīnu ražošana Jelabugas rūpnīcā tika sākta 2012. gadā. Līdz 2019. gadam rūpnīcā ražoja krosoveru *Ford Kuga* un apvidus automašīnu *Ford Explorer*. 2018. gadā tika saražoti  automašīnu, kaut gan rūpnīcas jauda bija  transportlīdzekļu gadā. Pēc ražošanas restrukturizācijas, izmantojot pilna cikla tehnoloģiju, tika ražota *Ford Transit* komerctransporta rinda.

2015. gadā *Ford Sollers* Alabugas īpašajā ekonomiskajā zonā atklāja dzinēju rūpnīcu. Tajā tika ražotas trīs 1.6 *Duratec* benzīna dzinēja versijas ar 85, 105 un 125 ZS jaudu. Līdz 2017. gada vidum rūpnīcā tika saražoti  dzinēju, sasniedzot 78 % lokalizācijas līmeni.

2022. gada 2. martā, pēc [[Krievijas 2022. gada iebrukums Ukrainā|Krievijas iebrukuma Ukrainā]], *Ford* Jelabugā pārtrauca *Ford Transit* montāžu, kā arī pārtrauca piegādāt kopuzņēmumam detaļas, informācijas tehnoloģiju un inženieru atbalstu. 2022. gada 26. oktobrī *Ford Motor Company* izstājās no kopuzņēmuma ar *Sollers*, pārdodot savu daļu (49 %) Krievijas juridiskajai personai. Saskaņā ar darījuma noteikumiem *Ford* paturēja tiesības atpirkt akcijas 5 gadu laikā.

==== *Aurus* ====
2019. gadā tika paziņots, ka *Sollers Alabuga* rūpnīca tiek pārbūvēta Krievijas *Aurus* zīmola automašīnu (*Aurus Senat* un *Aurus Komendant*) sērijveida ražošanai. 2020. gada decembrī Jelabugā tika uzsākta *Aurus Senat* virsbūvju izmēģinājuma metināšana. 2021. gada 31. maijā rūpnīcā sākās sērijveida *Aurus Senat* ražošana. 2022. gada 26. novembrī sākās *Aurus Komendant* ražošana.

==== Sadarbība ar *JAC* ====
Pēc *Ford* aiziešanas rūpnīca sāka gatavoties [[Ķīna]]s *JAC* mikroautobusu ražošanas uzsākšanai ar *Sollers* zīmolu. 2022. gada 26. novembrī rūpnīca sāka *Sollers Atlant* (*JAC Sunray*) un *Sollers Argo* (*JAC N25/N35'') mikroautobusu ražošanu.

## Atsauces

## Ārējās saites

* Sollers Alabuga